Сбъдване

Младостта си отива чаровно...

Нежна музика в мене звучи.

Аз не искам да чакам покорно,

щом животът пак бурно тупти.

Пожелах си красива надежда.

Замечтах за любовна магия.

Нямам време главата да свеждам

и във себе си аз да се крия.

Отпих нощес жадно от младото вино

със своята лудост то ме плени,

тъй свежо, по детски игриво и дивно

накара ме пак да живея с мечти.

Събуди във мене страст отлетяла,

показа ми шеметно новия свят,

събра във букет младостта изгоряла,

засити набързо душевния глад.

**Трето място за поезия** – Мария Харалампова